fi fi ja jbo es nl lt fi fr fi fi fi fi fi fi fi fi sl fi fi fi jbo es fi fi en fr fi fi ml zh fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en fi fi fi fi fi fi fi fi fi en
Retkeilijän ABC - Visit Suupohja
Luontoretkillä käydään yhä useammin. Luontoon voi lähteä yksin, perheen kanssa, ystävien seurassa tai vaikka työporukalla. Pienikin luontoretki on virkistävä ja täynnä nähtävää ja koettavaa ja se antaa piristystä arkiseen ahertamiseen pitkäksi aikaa.
Luonnossa liikkuessa on hyvä muistaa muutamia asioita, joita pitää ottaa huomioon.
Jokamiehenoikeuksilla tarkoitetaan jokaisen oikeutta käyttää luontoa siitä riippumatta, kuka omistaa alueen tai on sen haltija. Luonnon käyttämiseen jokamiehenoikeuksien sallimissa rajoissa ei siis tarvita maanomistajan lupaa eikä oikeuksien käyttämisestä tarvitse maksaa mitään.
liikkua jalan, hiihtäen ja pyöräillen luonnossa, kuten metsissä, luonnonniityillä ja vesistöissä
oleskella ja yöpyä tilapäisesti alueilla, joilla liikkuminenkin on sallittua
poimia luonnonmarjoja, sieniä ja rauhoittamattomia kasveja
veneillä, uida ja kulkea jäällä
onkiminen ja pilkkiminen on kielletty joissakin vesistöissä. Rajoitukset voi tarkistaa osoitteesta kalastusrajoitus.fi.
kulkea pihamailla, istutuksilla tai viljelyksessä olevilla pelloilla
kaataa tai vahingoittaa kasvavia puita
ottaa kuivunutta tai kaatunutta puuta
ottaa sammalta tai jäkälää
tehdä avotulta toisen maalle
häiritä kotirauhaa esimerkiksi leiriytymällä liian lähellä asumuksia tai meluamalla
häiritä tai vahingoittaa lintujen pesiä ja poikasia
kalastaa ja metsästää ilman asianomaisia lupia
päästää koiraa yleiselle uimarannalle, lasten leikkipaikaksi varatulle alueelle, kunnostetulle ladulle tai urheilukentälle
pitää koiraa kytkemättömänä taajama-alueella, kuntopolulla tai toisen alueella
pitää koiraa kytkemättömänä 1.3. – 19.8. välisenä aikana joitain poikkeuksia lukuun ottamatta (finlex.fi).
Luonnon kunnioittaminen, liikkuminen, leiriytyminen, tulenteko ja roskaton retkeily – kun näitä koskevat säännöt ovat hallussa, olet valmis retkelle.
Kunnioita luontoa – älä muuta sitä. Pidä lemmikit kytkettynä.
Suosi merkittyjä reittejä ja noudata eri liikkumistapoja koskevia sääntöjä. Tarkista retkikohteesi liikkumisrajoitusalueet ja -ajat.
Leiriydy vain sallituille paikoille. Älä tiskaa tai peseydy suoraan vesistössä. Noudata autiotupien sääntöjä.
Tee tulet vain sallituille paikoille, suosi retkikeitintä. Älä tee tulta metsä- tai ruohikkopalovaroituksen aikana.
Ei näin! Jos jaksaa kantaa eväät luontoon, niin varmasti kykenee viemään roskatkin pois.
Retkeillessä harvoin tapahtuu vakavampia onnettomuuksia tai tapaturmia. Usein retkeilijät eivät edes mieti etukäteen, että heille voisi tapahtua jotain, kun ei ennenkään ole tapahtunut.
Ennakoi ja vältä riskejä
Ilmoita aina retkeilyaikomuksista jollekin läheiselle, kerro reitti sekä aikataulu
Ota mukaan vettä, ruokaa, lämmintä vaatetta, tulostettu kartta, kompassi ja ensiapuvälineet. Tulostettu kartta ja kompassi voivat olla avuksi katvealueilla, joilla puhelimet eivät toimi
Lataa 112 Suomi -mobiilisovellus ennen retkeä. Lisätietoa 112 Suomi -mobiilisovelluksesta saa hätäkeskuslaitoksen sivuilta
Pidä puhelimesi lämpimänä, tietyt puhelinmallit eivät toimi pakkasessa
Vaaratilanteessa toimi harkitusti ja rauhallisesti
Katso lisää Luontoon.fi sivustolta.